**OBRAZEC 3**

**MERILA ZA DODELITEV VIŠIN ŠTIPENDIJ**

Merila za dodelitev višin štipendij dijaku so učni uspeh predhodnega letnika oziroma razreda izobraževanja, izjemni dosežki, deficitarnost poklicev ali izobrazbe, za katero se šola, družbena angažiranost, kraj šolanja in vrsta nastanitve.

Vsako merilo za ocenjevanje uspeha in dosežkov je ovrednoteno s korekcijskim količnikom.

**Vrednotenje povprečne zaključne ocene**

Korekcijski količnik za povprečno zaključno oceno dijaka oziroma učenca v primeru, ko se dijak prvič vpisuje v 1. letnik srednje šole:

|  |  |
| --- | --- |
| POVPREČNA OCENA | Korekcijski količnik |
| nad 4,50 do 5,00 | 4 |
| nad 4,00 do 4,50 | 3 |
| nad 3,50 do 4,00 | 2,5 |

Kot dokazilo se upošteva kopija spričevala zadnjega šolskega leta. Pri izračunu se upošteva povprečje zaključnih ocen vseh predmetov v zadnjem šolskem letu.

**Vrednotenje izjemnih dosežkov**

Za izjemne dosežke na posameznem področju štejejo izjemni učni dosežki ter uvrstitve na najvišja mesta na tekmovanjih v znanju, športu, znanstvenoraziskovalnem delu, na umetniških področjih in drugih natečajih ter se glede na ravni in vrsto tekmovanja oziroma natečaja vrednotijo s korekcijskim količnikom.

|  |  |
| --- | --- |
| Merilo | Korekcijski količnik |
| 1. mesto oziroma zlato priznanje (ekipno ali posamično) doseženo na mednarodnem tekmovanju | 10 |
| 1. mesto oziroma zlato priznanje (ekipno ali posamično) doseženo na državnem tekmovanju | 8 |
| 2. mesto oziroma srebrno priznanje (ekipno ali posamično) doseženo na mednarodnem tekmovanju | 8 |
| 2. mesto oziroma srebrno priznanje (ekipno ali posamično) doseženo na državnem tekmovanju | 6 |
| 3. mesto oziroma bronasto priznanje (ekipno ali posamično) doseženo na mednarodnem tekmovanju | 6 |
| 3. mesto oziroma bronasto priznanje (ekipno ali posamično) doseženo na državnem tekmovanju | 4 |
| aktivna udeležba na državni ali mednarodni predstavitvi, kongresu, konferenci, razstavi ipd. na področju umetnosti, družboslovja, naravoslovja, tehnike ipd. | 5 |
| zlato priznanje na tekmovanju ali natečaju regijskega ali lokalnega pomena\* | 4 |
| srebrno priznanje na tekmovanju ali natečaju regijskega ali lokalnega pomena\* | 3 |
| bronasto priznanje na tekmovanju ali natečaju regijskega ali lokalnega pomena\* | 2 |
| uvrstitev v finale tekmovanja ali natečaja državnega ali mednarodnega pomena | 2 |
| uvrstitev v finale tekmovanja ali natečaja regijskega ali lokalnega pomena | 1,5 |
| avtorska dela | 5 |
| objava znanstvenoraziskovalne naloge ali znanstvenega prispevka v strokovni ali znanstveni publikaciji ali zborniku | 5 |
| umetniško ali kulturno udejstvovanje | 2 |
| priznanja, nagrade in drugi javni dosežki na nivoju občine\*\* | 2 |
| več kot 85 odstotnih točk na nacionalnem preizkusu znanja v 9. razredu osnovne šole pri vseh predmetih skupaj (in ne pri posameznem predmetu) | 4 |
| dokončanje dveh letnikov v enem šolskem letu | 8 |

\* pri posameznem tekmovanju se upošteva le najvišja uvrstitev

\*\* primer: upošteva se opravljena bralna značka v vseh 9 razredih, odličen uspeh v vseh 9 letih pa ne, saj je uspeh upoštevan že pri drugem merilu

Seštevek korekcijskih količnikov za izjemne dosežke lahko znaša največ 20. Za dosežke na posameznem področju štejejo dokazila pridobljena v obdobju dveh let pred datumom vloge.

Dijaki dokazujejo izjemne dosežke s potrdili s tekmovanj, bibliografijo objavljenih del, potrdili o sodelovanju pri znanstvenih raziskavah, umetniških razstavah ali koncertih, dokazilih o priznanjih in nagradah pridobljenih na državnem ali mednarodnih tekmovanjih oziroma tekmovanjih regijskega ali lokalnega pomena, dokazilih o uspehu na nacionalnem preizkusu znanja v 9. razredu osnovne šole, dokazilih o dokončanju dveh letnikov ali razredov v enem šolskem letu.

Posamezni dosežek lahko dijak uveljavlja le enkrat.

**Vrednotenje družbene angažiranosti**

Za družbeno angažiranost šteje prostovoljstvo in aktivno delovanje v gasilstvu, krvodajalstvu ter drugem družbeno koristnem delu in se vrednosti s številom ur opravljenega prostovoljnega dela.

|  |  |
| --- | --- |
| Merilo | Korekcijski količnik |
| krvodajalstvo:   * v preteklem ali tekočem letu opravljeni vsaj 2 darovanji krvi | 1,5 |
| aktivno gasilstvo:   * v preteklem ali tekočem letu opravljeno prostovoljsko delo nad 40 ur * v preteklem ali tekočem letu opravljeno prostovoljsko delo do 40 ur * v preteklem ali tekočem letu opravljeno prostovoljsko delo do 24 ur | 2    1,5  1,2 |
| prostovoljstvo:   * v preteklem ali tekočem letu opravljeno prostovoljsko delo nad 40 ur * v preteklem ali tekočem letu opravljeno prostovoljsko delo do 40 ur * v preteklem ali tekočem letu opravljeno prostovoljsko delo do 24 ur * v preteklem ali tekočem letu opravljeno prostovoljsko delo v občini Ankaran nad 24 ur * v preteklem ali tekočem letu opravljeno prostovoljsko delo v občini Ankaran do 24 ur | 2    1,5  1,2  1,5  1,3 |

Dijaki lahko osnovno štipendijo zvišujejo s korekcijskimi količniki znotraj posameznih meril družbene angažiranosti le enkrat.

Dijaki dokazujejo prostovoljsko delo z izpisom iz evidence prostovoljcev prostovoljske organizacije, ki mora vsebovati podatek o številu opravljenih prostovoljskih ur in kraju izvajanja prostovoljskega dela.

Dijaki dokazujejo aktivno delovanje v gasilstvu in krvodajalstvu s potrdili o aktivnem članstvu oziroma opravljenih vsaj dveh darovanjih krvi.

Dijaki dokazujejo prostovoljsko delo v občini Ankaran s potrdili nevladnih organizacij, javnih zavodov in drugih organizacij oz. institucij iz občine Ankaran.

**Deficitarnost poklicev**

V besedilu javnega razpisa določena deficitarna področja in izobraževalni programi se vrednotijo s korekcijskim količnikom do 10.

|  |  |
| --- | --- |
| Merilo | Korekcijski količnik |
| * z razpisom določeno deficitarno področje | v šolskem letu 2024/2025:  4 |

**Kraj šolanja, vrsta nastanitve**

Na končno višino štipendije vplivajo tudi kraj šolanja in vrsta nastanitve dijaka.

|  |  |
| --- | --- |
| Merilo | Korekcijski količnik |
| kraj šolanja:   * + več kot 70 km od naslova stalnega bivanja (tujina)   + več kot 150 km (Slovenija)   + več kot 70 km od naslova stalnega bivanja (Slovenija)   + nad 15 km od naslova stalnega bivanja | 5  5  4    2 |
| nastanitev več kot 70 km od naslova stalnega bivanja:   * + najemniško stanovanje, najeto za potrebe šolanja   + dijaški dom | 5    2,8 |

**Dodatek za štipendiste s posebnimi potrebami**

Štipendist s posebnimi potrebami je štipendist, ki:

* mu je priznana invalidnost oziroma telesna okvara na podlagi odločbe Zavoda za pokojninsko in invalidsko zavarovanje Slovenije ali Zavoda Republike Slovenije za zaposlovanje v skladu s predpisi, ki urejajo področje pokojninskega in invalidskega zavarovanja, ali za katerega je enemu od staršev priznan dodatek za nego otroka, ki potrebuje posebno nego in varstvo po predpisih, ki urejajo družinske prejemke ali
* je usmerjen v prilagojen program vzgoje in izobraževanja v skladu z zakonom, ki ureja usmerjanje otrok s posebnimi potrebami.

|  |  |
| --- | --- |
| Merilo | Korekcijski količnik |
| * status osebe s posebnimi potrebami | 5 |